Մարտիրոսյանը կարծում է, որ իր գործընկերները դեռ տեղյակ չեն կամ էլ մասամբ են տեղյակ այս օրենքից, համենայնդեպս՝ նախօրեին, երբ գիրք նվիրելու օրվա շրջանակներում հանդիպել են Սերժ Սարգսյանի հետ, խոսք չի գնացել դրա մասին։ Ըստ նրա՝ սա հարված էր ոչ թե գրահրատարակչական ոլորտին, այլ նախեւառաջ՝ մանուկներին․ «Գրահրատարակչական ոլորտը փող չի աշխատում գրքի վրա, օրինակ՝ «Զանգակը» դասագիրք է տպում, դրա շահույթը դնում է գրքի մեջ, մենք գովազդ, մարկետինգ ենք անում, այդ փողը դնում ենք գրքի մեջ, «Բուկինիստն» առեւտուր է անում, դրա շահույթը դնում է գրքի մեջ, մյուսները՝ նույնպես։ Այսինքն՝ այս հարվածը մեզ ուղղված չէր, որովհետեւ մենք, այսպես թե այնպես, գիտակցում էինք, թե ինչ ենք անում, բայց այսպես որ գնա, երեխաները մնալու են առանց գիրք, կամ գիրքը թանկանալու է։ Սա է խնդիրը»։